**3. Napirend**

E l ő t e r j e s z t é s

Salföld Község Önkormányzata Képviselő-testületének

Balatonhenye Község Önkormányzata Képviselő-testületének

Balatonrendes Község Önkormányzata Képviselő-testületének

Kővágóörs Község Önkormányzata Képviselő-testületének

Mindszentkálla Község Önkormányzata Képviselő-testületének

Kékkút Község Önkormányzata Képviselő-testületének

Szentbékkálla Község Önkormányzata Képviselő-testületének

Köveskál Község Önkormányzata Képviselő-testületének

Révfülöp Nagyközség Önkormányzata Képviselő-testületének

**2019. február 5. napján tartandó együttes testületi ülésére**

Tárgy: 2019. évi Belső ellenőrzési feladatok ellátása

Előterjesztő: Tóthné Titz Éva jegyzőt helyettesítő aljegyző

Előkészítette: Tóthné Titz Éva jegyzőt helyettesítő aljegyző

Előterjesztő Jogszabállyal nem ellentétes

Tóthné Titz Éva jegyzőt helyettesítő aljegyző

Tisztelt Képviselő-testületek!

A az elmúlt években a belső ellenőrzési feladatokat az önkormányzatok külső szolgáltató bevonásával látták el. Tekintettel arra, hogy a Képviselő-testületek erre vonatkozóan mindig csak tárgyévre hoznak döntést, így az idei évben szükséges ismét döntést hozni a szerződés megkötéséről.

A feladatot eddig is ellátó szolgáltató, Kövessiné Müller Katalin, egyéni vállalkozó az idei évre is 1. 800. 000 Ft-ért tett ajánlatot.

A feladat ellátása kötelező, arra köthetnek az önkormányzatok külön-külön is szerződést, ugyanakkor célszerű lenne, ha az előző évekhez hasonlóan a Képviselő-testületek döntése alapján a szerződést a Hivatal kötné meg, ugyanakkor annak hatálya valamennyi önkormányzatra (azok társaulásaira, valamint szerveire) kiterjedne, és az önkormányzatok a rájuk eső összeget átadnák a Hivatal számára, a Hivatal pedig teljesítené a belső ellenőrzést végző felé a díj kifizetését.

A belső ellenőrzési feladatok finanszírozása –hasonlóan a korábbiakhoz – lakosságarányosan az alábbiak szerint alakulna 2019. évben:

|  |  |
| --- | --- |
| *TELEPÜLÉS* | *FIZETENDŐ ÖSSZEG* |
| Balatonhenye | 73.175 |
| Balatonrendes | 83.154 |
| Kékkút | 45.457 |
| Kővágóörs | 431.845 |
| Köveskál | 207.884 |
| Mindszentkálla | 144.687 |
| Révfülöp | 653.034 |
| Salföld | 40.468 |
| Szentbékkálla | 120.296 |

A belső ellenőrzési feladat ellátására szánt összegek az egyes önkormányzatok költségvetésében pénzeszköz átadásként tervezésre kerültek.

***Határozati javaslat:***

**…..(NAGY)KÖZSÉG ÖNKORMÁNYZATA KÉPVISELŐ-TESTÜLETÉNEK**

**…../2019. (…) HATÁROZATA**

***A belső ellenőrzési feladatok ellátásáról***

…..(Nagy)Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt helyettesítő aljegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2019. évre

1. 800. 000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2019. július 31-éig átadja.

Felelős: Tóthné Titz Éva, jegyzőt helyettesítő aljegyző

Határidő: azonnal

Kővágóörs, 2019. január 29.

**Kövessiné Müller Katalin**

8300 Tapolca, Fazekas utca 54

Email: [mullerkata@gmail.com](mailto:mullerkata@gmail.com)

Telefon: 20/5674495

**Tóthné Titz Éva**

**Kővágóörsi Közös Önkormányzati Hivatal**

**Kővágóörs**

**Petőfi út 2.**

**8254**

Tisztelt Jegyző Asszony!

Tisztelettel megköszönöm felkérését árajánlat adására belső ellenőrzési tevékenységre. 2019. évre az Önök Közös Hivatalához tartozó Önkormányzatokra vonatkozóan a belső ellenőrzési tevékenység teljes körű ellátására 1.800.000,- Ft (áfa mentes) éves vállalkozási árat ajánlok, amely magában foglalja:

1. Belső ellenőrzési kézikönyv elkészítése elektronikus formátumban. Határidő: 2019. június 30.
2. A Közös hivatalhoz tartozó Önkormányzatok tekintetében évi 9 db belső ellenőrzés lefolytatása, mely magában foglal minden belső ellenőrzéssel kapcsolatos költséget, ide értve a kiszállás, nyomtatvány, irodaszer, és egyéb fogyó eszköz költségét is. Határidő: Ellenőrzési ütemterv szerint
3. Ellenőrzések lefolytatásához kapcsolódó iratanyagok elkészítése (ellenőrzési program, megbízólevél, ellenőrzési jegyzőkönyv).
4. Belső ellenőrzések nyilvántartásának elkészítése. Határidő: 2019. december 31.
5. Közreműködés a Közös Hivatalhoz tartozó Önkormányzatokra vonatkozóan a stratégiai, valamint éves ellenőrzési ütemterv elkészítésében
6. Állandó rendelkezésre állás telefonon, illetve szükség szerint személyesen gazdálkodással, belső ellenőrzéssel kapcsolatos témákban.

Törekvésem, hogy egy jól működő hosszú távú munkakapcsolat alakuljon ki köztünk annak érdekében, hogy az Önkormányzat és az Intézményei működése során megfeleljen a jogszabályi előírásoknak, az Ász ellenőri követelményeinek, és egyéb hatósági előírásoknak. Valós információt tudjon szolgáltatni a polgármestereknek, jegyzőnek, hivatal dolgozóinak.

Tapolca, 2019. Január 30.

Tisztelettel: Kövessiné Müller Katalin

Könyvvizsgáló, belső ellenőr